**Poznámky**

1. Rozdelenie tried na skupiny a zriaďovanie skupín sa uskutočňuje v zmysle vyhlášky MŠ SR č. 320/2008 Z. z. o základnej škole v znení vyhlášky MŠVVaŠ SR č. 224/2011 Z. z. podľa podmienok školy.
2. Vo vyučovacom predmete technika sú zastúpené témy tematických celkov Technika a Ekonomika domácnosti.
3. Voliteľné (disponibilné) hodiny používa škola na dotvorenie školského vzdelávacieho programu. Voliteľné (disponibilné) hodiny sa využívajú:
   1. v 5.-9. ročníku vyučovacie predmety, ktoré rozširujú a prehlbujú obsah predmetov zaradených do štátneho vzdelávacieho programu – matematika, dejepis, výtvarná výchova, biológia, geografia, slovenský jazyk a literatúra, fyzika.
   2. vyučovacie predmety, ktorých obsah je doplnením vyučovacieho predmetu pre žiakov so špeciálnymi výchovno-vzdelávacími potrebami, ktorí nemôžu napredovať v rámci bežných vyučovacích hodín a ktorí postupujú podľa individuálnych vzdelávacích programov;
   3. špecifické vyučovacie predmety pre žiakov so špeciálnymi výchovno-vzdelávacími potrebami.
4. Škola ponúka žiakom 7. – 9. ročníka z rámca voliteľných hodín ako druhý cudzí jazyk - nemecký jazyk, 2 vyučovacie hodiny týždenne.
5. Vo vyučovacom predmete telesná a športová výchova sa žiaci delia na skupinu chlapcov a dievčat a spájajú sa z jednotlivých ročníkov pri dodržaní maximálneho počtu žiakov.
6. Vo vyučovacom predmete etická výchova a náboženská výchova sa žiaci spájajú z jednotlivých ročníkov do skupín pri dodržaní maximálneho počtu žiakov.
7. Pri prestupe žiaka prijímajúca škola v prípade zistených odlišností zohľadní žiakovi ich kompenzáciu spravidla v priebehu jedného školského roku.
8. Podľa tohto rámcového učebného plánu sa vzdelávajú aj žiaci so zdravotným znevýhodnením, ktorí sú v triede začlenení v rámci školskej integrácie, a to s uplatnením špecifík podľa bodu 7.1. Výchova a vzdelávanie žiakov so zdravotným znevýhodnením.
9. Učebné osnovy sú spracované v rozsahu stanovenom Štátnym vzdelávacím programom bez ďalších úprav.